title: 2014 m. gegužės 6 d. Tarybos sprendimas, kuriuo skiriami ir pakeičiami Europos profesinio mokymo plėtros centro valdančiosios tarybos nariai

text:
15.5.2014

               LT

               Europos Sąjungos oficialusis leidinys

               C 145/5

         TARYBOS SPRENDIMAS
   2014 m. gegužės 6 d.
   kuriuo skiriami ir pakeičiami Europos profesinio mokymo plėtros centro valdančiosios tarybos nariai
   2014/C 145/04
   EUROPOS SĄJUNGOS TARYBA,
   atsižvelgdama į 1975 m. vasario 10 d. Tarybos reglamentą (EEB) Nr. 337/75 dėl Europos profesinio mokymo plėtros centro įsteigimo, ypač į jo 4 straipsnį (1),
   atsižvelgdama į Italijos Vyriausybės pasiūlytą kandidatūrą,
   kadangi:

               (1)

               2012 m. liepos 16 d. sprendimu (2) Taryba paskyrė Europos profesinio mokymo plėtros centro valdančiosios tarybos narius laikotarpiui nuo 2012 m. rugsėjo 18 d. iki 2015 m. rugsėjo 17 d.;

               (2)

               atsistatydinus Lucia SCARPITTI tapo laisva Centro valdančiosios tarybos Vyriausybių atstovų kategorijos Italijai atstovaujančio nario vieta;

               (3)

               šio Centro valdančiosios tarybos nariai turėtų būti paskirti likusiam dabartinės kadencijos, kuri baigiasi 2015 m. rugsėjo 17 d., laikui,

         NUSPRENDĖ:
   Vienintelis straipsnis
   Likusiam kadencijos laikui iki 2015 m. rugsėjo 17 d. Europos profesinio mokymo plėtros centro valdančiosios tarybos nariu skiriamas šis asmuo:
   Vyriausybių atstovai:

               ITALIJA

               Salvatore PIRRONE

      Priimta Briuselyje 2014 m. gegužės 6 d.

            Tarybos vardu

            Pirmininkas

         G. STOURNARAS

      (1)  OL L 39, 1975 2 13, p. 1.

      (2)  OL C 228, 2012 7 31, p. 3.


title: 2016 m. liepos 5 d. Komisijos sprendimas, kuriuo dėl grupės narių kadencijos trukmės iš dalies keičiamas Sprendimas 2012/C-188/02, kuriuo sudaroma pridėtinės vertės mokesčio ekspertų grupė

text:
6.7.2016

               LT

               Europos Sąjungos oficialusis leidinys

               C 245/6

         KOMISIJOS SPRENDIMAS
   2016 m. liepos 5 d.
   kuriuo dėl grupės narių kadencijos trukmės iš dalies keičiamas Sprendimas 2012/C-188/02, kuriuo sudaroma pridėtinės vertės mokesčio ekspertų grupė
   (2016/C 245/04)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   kadangi:

               (1)

               Komisijos sprendimu 2012/C-188/02 (1) sudaryta pridėtinės vertės mokesčio ekspertų grupė, patarianti Komisijai dėl teisės aktų ir kitų PVM srities politinių iniciatyvų rengimo ir suteikianti informacijos apie praktinį šios srities teisės aktų ir kitų ES politikos iniciatyvų įgyvendinimą;

               (2)

               Sprendimo 2012/C-188/02 4 straipsnio 6 dalyje nustatyta, kad nariai skiriami dvejiems metams. Jų kadencija gali būti atnaujinta, jeigu jie pateikia dokumentus pagal naują kvietimą teikti paraiškas. Dabartinių narių, kuriuos Mokesčių ir muitų sąjungos generalinis direktorius paskyrė 2014 m. rugsėjo 25 d. sprendimu, kadencija baigiasi 2016 m. rugsėjo 30 d;

               (3)

               grupė pasirodė esanti labai naudinga, jos nariai dalijosi nuomonėmis ir specialiomis žiniomis kuriant naują PVM politiką ir įgyvendinant ES PVM teisės aktus;

               (4)

               atsižvelgiant į nuo 2012 m. įgytą patirtį darbo grupėje ir siekiant didesnio tęstinumo šioje srityje, tikslinga prailginti būsimų grupės narių kadenciją nuo dvejų iki trejų metų;

               (5)

               todėl Sprendimas 2012/C 188/02 turėtų būti atitinkamai iš dalies pakeistas,

         NUSPRENDĖ:
   Vienintelis straipsnis
   Sprendimo 2012/C 188/02 4 straipsnio 6 dalis pakeičiama taip:

      „6.   Nariai skiriami trejų metų laikotarpiui. Jie eina savo pareigas iki savo kadencijos pabaigos. Jų kadencija gali būti atnaujinta, jeigu jie pateikia dokumentus pagal naują kvietimą teikti paraiškas.“

      Priimta Briuselyje 2016 m. liepos 5 d.

            Komisijos vardu

         Pierre MOSCOVICI

            Komisijos narys

      (1)  2012 m. birželio 26 d. Komisijos sprendimas 2012/C 188/02, kuriuo sudaroma pridėtinės vertės mokesčio ekspertų grupė (OL C 188, 2012 6 28, p. 2.)


title: 1975 m. liepos 15 d. Komisijos Sprendimas dėl Europos ekonominės bendrijos ir Indijos Respublikos susitarimo dėl cukranendrių cukraus sudarymo

text:
Svarbus teisinis pranešimas

|

31975D0456

Oficialusis leidinys L 190 , 23/07/1975 p. 0035 - 0035 specialusis leidimas suomių kalba: skyrius 3 tomas 6 p. 0091  specialusis leidimas graikų k.: skyrius 11 tomas 7 p. 0243  specialusis leidimas švedų kalba: skyrius 3 tomas 6 p. 0091  specialusis leidimas ispanų kalba: skyrius 03 tomas 8 p. 0174  specialusis leidimas portugalų kalba skyrius 03 tomas 8 p. 0174

		Komisijos Sprendimas1975 m. liepos 15 d.dėl Europos ekonominės bendrijos ir Indijos Respublikos susitarimo dėl cukranendrių cukraus sudarymo(75/456/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 113 straipsnį,atsižvelgdama į Komisijos rekomendaciją,kadangi Protokolas Nr. 3 dėl AKR cukraus yra 1975 m. vasario 28 d. pasirašytos AKR ir EEB Lomė konvencijos sudedamoji dalis; kadangi, kol dar neįsigaliojo Konvencija, Protokole išvardytos Bendrijos ir ARR valstybės susitarimuose, sudarytose 1975 m. vasario 28 d. pasikeitus raštais, pasižadėjo nuo tos dienos taikyti pirmiau minėto Protokolo nuostatas;kadangi Bendrųjų ketinimų deklaracijoje dėl prekybinių santykių su Ceilonu, Indija, Malaizija, Pakistanu ir Singapūru plėtros [1], pridėtoje prie Stojimo sutarties baigiamojo akto, konstatuojama, kad, 1974 m. gruodžio 31 d. pasibaigus Britanijos tautų sandraugos cukraus susitarimui, Bendrija turi išspręsti cukraus eksporto iš Indijos į Bendriją klausimą, pirmiausia atsižvelgdama į nuostatas, kurios gali būti patvirtintos dėl cukraus importo iš nepriklausomų Britanijos tautų sandraugos šalių, išvardytų Protokole Nr. 22 dėl Europos ekonominės bendrijos ir Afrikos bei Malagasijos asocijuotų valstybių, taip pat ir Afrikoje, Indijos vandenyne, Ramiajame vandenyne bei Karibuose esančių nepriklausomų besivystančių Britanijos tautų sandraugos valstybių, santykių;kadangi, siekdamos veikti pagal šią deklaraciją, Europos ekonominė bendrija ir Indijos Respublika turėtų sudaryti susitarimą dėl cukranendrių cukraus, dėl kurio jos vedė derybas,NUSPRENDĖ:1 straipsnisŠiuo dokumentu Bendrijos vardu sudaroma Europos ekonominės bendrijos ir Indijos Respublikos susitarimas dėl cukranendrių cukraus.Susitarimo tekstas pridedamas prie šio sprendimo.2 straipsnisŠiuo dokumentu Tarybos pirmininkas įgaliojamas paskirti asmenį, kuriam suteikiama teisė pasirašyti Susitarimą ir įpareigoti Bendriją.Priimta Briuselyje, 1975 m. liepos 15 d.Tarybos varduPirmininkasM. Rumor[1] OL L 73, 1972 3 27, p. 195.--------------------------------------------------


title: 2011/200/ES: 2010 m. rugsėjo 27 d. Tarybos sprendimas dėl Europos Sąjungos ir Kamerūno Respublikos savanoriškos partnerystės susitarimo dėl miškų teisės aktų vykdymo, miškų valdymo ir prekybos į Europos Sąjungą importuojamais medienos produktais (FLEGT) pasirašymo

text:
6.4.2011

               LT

               Europos Sąjungos oficialusis leidinys

               L 92/1

         TARYBOS SPRENDIMAS
   2010 m. rugsėjo 27 d.
   dėl Europos Sąjungos ir Kamerūno Respublikos savanoriškos partnerystės susitarimo dėl miškų teisės aktų vykdymo, miškų valdymo ir prekybos į Europos Sąjungą importuojamais medienos produktais (FLEGT) pasirašymo
   (2011/200/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnį kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               2003 m. gegužės mėn. Europos Komisija priėmė komunikatą Tarybai ir Europos Parlamentui „Miškų teisės aktų vykdymas, valdymas ir prekyba (FLEGT): pasiūlymas dėl ES veiksmų plano“, kuriame paraginta imtis priemonių neteisėto kirtimo problemai spręsti sudarant savanoriškos partnerystės susitarimus su medieną gaminančiomis šalimis. Tarybos išvados dėl šio veiksmų plano priimtos 2003 m. spalio mėn. (1), o Europos Parlamentas rezoliuciją dėl šio klausimo priėmė 2005 m. liepos 11 d. (2).

               (2)

               2005 m. gruodžio 5 d. Taryba įgaliojo Komisiją pradėti derybas dėl partnerystės susitarimų siekiant įgyvendinti Sąjungos veiksmų planą, susijusį su FLEGT.

               (3)

               2005 m. gruodžio 20 d. Taryba priėmė Reglamentą (EB) Nr. 2173/2005 (3) dėl FLEGT licencijavimo schemos medienos importui į Europos Sąjungą iš šalių, su kuriomis Sąjunga sudarė savanoriškos partnerystės susitarimus, sukūrimo.

               (4)

               Derybos su Kamerūno Respublika baigtos ir 2010 m. gegužės 6 d. parafuotas Europos Sąjungos ir Kamerūno Respublikos savanoriškos partnerystės susitarimas dėl miškų teisės aktų vykdymo, miškų valdymo ir prekybos į Europos Sąjungą importuojamais medienos produktais (FLEGT) (toliau – Susitarimas).

               (5)

               Susitarimas turėtų būti pasirašytas su sąlyga, kad jis bus sudarytas,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos Sąjungos ir Kamerūno Respublikos savanoriškos partnerystės susitarimo dėl miškų teisės aktų vykdymo, miškų valdymo ir prekybos į Europos Sąjungą importuojamais medienos produktais (FLEGT) pasirašymas su sąlyga, kad minėtas Susitarimas bus sudarytas.
   Susitarimo tekstas pridedamas prie šio sprendimo (4).
   2 straipsnis
   Tarybos pirmininkas įgaliojamas paskirti asmenį, įpareigotą pasirašyti Susitarimą Sąjungos vardu su sąlyga, kad jis bus sudarytas.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2010 m. rugsėjo 27 d.

            Tarybos vardu

            Pirmininkas

         K. PEETERS

      (1)  OL C 268, 2003 11 7, p. 1.

      (2)  OL C 157 E, 2006 7 6, p. 482.

      (3)  OL L 347, 2005 12 30, p. 1.

      (4)  Susitarimo tekstas bus paskelbtas kartu su sprendimu dėl jo sudarymo.


title: 2004 m. kovo 17 d. ELPA priežiūros institucijos sprendimas — Nr. 41/04/COL, keturiadešimt ketvirtoji procesinių ir materialinių taisyklių valstybės pagalbos srityje pataisa papildant jas nauju 24B skyriumi: bendros nuostatos dėl valstybės pagalbos laivų statybai   (Tekstas svarbus EEE)

text:
14.9.2006

               LT

               Europos Sąjungos oficialusis leidinys

               C 221/10

      ELPA PRIEŽIŪROS INSTITUCIJOS SPRENDIMAS

   Nr. 41/04/COL
   2004 m. kovo 17 d.
   keturiadešimt ketvirtoji procesinių ir materialinių taisyklių valstybės pagalbos srityje pataisa papildant jas nauju 24B skyriumi: bendros nuostatos dėl valstybės pagalbos laivų statybai
   (2006/C 221/05)
   (Tekstas svarbus EEE)
   ELPA PRIEŽIŪROS INSTITUCIJA,
   ATSIŽVEGDAMA Į Europos ekonominės erdvės susitarimą (1), ypač į jo 61 ir 63 straipsnius ir 26 protokolą,
   ATSIŽVELGDAMA Į ELPA valstybių susitarimą dėl Priežiūros institucijos ir Teisingumo Teismo įsteigimo (2), ypač į jo 24 straipsnį, 5 straipsnio 2 dalies b punktą ir 3 protokolo I dalies 1 straipsnį (3),
   kadangi pagal Institucijos ir teismo susitarimo 24 straipsnį ELPA priežiūros institucija įgyvendina EEE susitarimo nuostatas dėl valstybės pagalbos,
   kadangi pagal Institucijos ir teismo susitarimo 5 straipsnio 2 dalies b punktą ELPA priežiūros institucija skelbia pranešimus ar gaires dėl EEE susitarime nagrinėjamų klausimų, jei tai konkrečiai numatyta Institucijos ir teismo susitarime arba jei ELPA priežiūros institucija mano esant reikalinga,
   PRISIMINDAMA Procesines ir materialines taisykles valstybės pagalbos srityje (4), priimtas ELPA priežiūros institucijos 1994 m. sausio 19 d. (5),
   KADANGI 2003 m. gruodžio 30 d. Europos Bendrijų Komisija (toliau — EB Komisija) paskelbė naujas bendras nuostatas dėl valstybės pagalbos laivų statybai (6),
   KADANGI šios nuostatos yra svarbios ir Europos ekonominei erdvei,
   KADANGI visoje Europos ekonominėje erdvėje būtina užtikrinti vienodą EEE valstybės pagalbos taisyklių taikymą,
   KADANGI pagal EEE susitarimo XV priedo gale esančio skyriaus „BENDROJI DALIS“ II punktą ELPA priežiūros institucija, pasitarusi su EB Komisija, priima aktus, atitinkančius EB Komisijos priimtus aktus,
   PASITARUSI su EB Komisija,
   PRISIMINDAMA, kad šia tema ELPA priežiūros institucija tarėsi su ELPA valstybėmis 2004 m. vasario 3 d. vykusiame daugiašaliame susitikime,
   PRIĖMĖ ŠĮ SPRENDIMĄ:

               1.

               Pakeisti Valstybės pagalbos taisykles papildant jas nauju 24B skyriumi: „Bendros nuostatos dėl valstybės pagalbos laivų statybai“. Naujasis 24B skyrius pridedamas šio Sprendimo I priede.

               2.

               Laišku, prie kurio pridedama šio Sprendimo ir jo I priedo kopija, informuoti ELPA valstybes.

               3.

               Pagal EEE susitarimo 27 protokolo d punktą informuoti EB Komisiją, išsiunčiant jai šio Sprendimo ir jo I priedo kopiją.

               4.

               Sprendimą ir jo I priedą paskelbti Europos Sąjungos oficialiojo leidinio EEE dalyje ir EEE priede.

               5.

               Sprendimas yra autentiškas anglų kalba.

      Priimta Briuselyje, 2004 m. kovo 17 d.

            ELPA priežiūros institucijos vardu,

         Hannes HAFSTEIN

            Pirmininkas

         Einar M. BULL

            Kolegijos narys

      (1)  Toliau — EEE susitarimas.

      (2)  Toliau — Institucijos ir teismo susitarimas.

      (3)  Institucijos ir teismo susitarimo 3 protokolas, su pakeitimais, ELPA valstybių padarytais 2001 m. gruodžio 10 d. Pakeitimai įsigaliojo 2003 m. rugpjūčio 28 d.

      (4)  Toliau — Valstybės pagalbos gairės.

      (5)  Pirmą kartą paskelbtos OL L 231, 1994 9 3, ir tos pačios dienos EEE priede Nr. 32, su paskutiniais pakeitimais, padarytais dar neskelbtu 2004 m. kovo 17 d. Kolegijos sprendimu Nr. 40/04/COL.

      (6)  Bendros nuostatos dėl valstybės pagalbos laivų statybai, OL C 317, 2003 12 30, p.11.

      I PRIEDAS
      24B.   Valstybės pagalba laivų statybai (1)

      24B.1.   Įvadas

                  1.

                  Valstybės pagalbą laivų statybai reglamentavo įvairios konkrečios EEE nustatytos taisyklės. Palyginus su pramonės sektoriais, kuriems ypatingos taisyklės nebuvo taikomos, taisyklėse, taikytose laivų statybos sektoriui, buvo ir griežtesnių, ir ne tokių griežtų nuostatų. Šios nuostatos numato naujas valstybės pagalbos laivų statybai įvertinimo taisykles po to, kai 2003 m. gruodžio 31 d. neteko galios 1998 m. birželio 29 d. Tarybos reglamentas (EB) Nr. 1540/98, nustatantis naujas pagalbos laivų statybai taisykles (2), kurios 1999 m. sausio 29 d. EEE jungtinio komiteto sprendimu Nr. 12/1999 buvo įtrauktos į EEE susitarimą (3).

                  2.

                  Šių nuostatų tikslai — kaip galima platesniu mastu pašalinti taisyklių, taikomų laivų statybos pramonei ir kitiems pramonės sektoriams, skirtumus ir tokiu būdu perkėlus bendrąsias horizontaliąsias nuostatas į laivų statybos sektorių, šioje srityje supaprastinti ir padaryti skaidresne ELPA priežiūros institucijos (toliau — Institucija) politiką.

                  3.

                  Vis dėlto Institucija pripažįsta, kad Institucijos politikoje dėl valstybės pagalbos kontrolės turėtų atsispindėti tam tikri konkretūs laivų statybos sektorių įtakojantys veiksniai. Tokiems veiksniams priskiriami:

                              a)

                              pertekliniai pajėgumai, sumažėjusios kainos ir prekybos iškraipymai pasaulinėje laivų statybos rinkoje;

                              b)

                              laivų, kaip labai didelių, investicinių prekių pobūdis, sudarantis galimybes valstybės remiamoms kreditavimo programoms iškreipti konkurenciją;

                              c)

                              laivų statybos sektoriuje sudaryti Ekonominio bendradarbiavimo ir plėtros organizacijos (EBPO) vidiniai susitarimai, būtent 1998 m. EBPO susitarimas dėl rekomendacijų oficialiai remiamiems eksporto kreditams kartu su Sektoriniu susitarimu dėl eksporto kreditų laivams, kuris taikomas Bendrijoje vadovaujantis 2000 m. gruodžio 22 d. Tarybos sprendimu 2001/76/EB, pakeičiančiu 1978 m. balandžio 4 d. Sprendimą dėl tam tikrų rekomendacijų taikymo oficialiai remiamiems eksporto kreditams (4).

                  4.

                  Institucija pripažįsta, kad EBPO sistemoje atliekamas darbas, siekiant pakeisti neįsigaliojusį 1994 m. Susitarimą dėl atsižvelgimo į įprastas konkurencines sąlygas laivų statybos ir remonto pramonėje (5). Šiomis nuostatomis jokiu būdu nesiekiama pakenkti to darbo išdavoms, jos gali būti tikslinamos atsižvelgiant į EBPO viduje sudaromą susitarimą.

                  5.

                  Atsižvelgiant į tokias konkrečias savybes, šių nuostatų tikslai, kartu siekiant supaprastinti taikytinas taisykles, yra šie:

                              a)

                              skatinti didesnį EEE laivų statyklų veiksmingumą ir konkurencingumą, pirmiausia skatinant naujovių diegimą;

                              b)

                              jei būtina, palengvinti ekonomiškai neperspektyvių pajėgumų sumažinimą;

                              c)

                              laikytis eksporto kreditų ir plėtros pagalbos srityse taikomų tarptautinių įsipareigojimų.

                  6.

                  Tokiems tikslams pasiekti šiose nuostatose numatomos konkrečios priemonės, susijusios su pagalbos teikimu inovacijoms, pagalba nutraukiant veiklą, eksporto kreditais, plėtros pagalba bei regionine pagalba.

                  7.

                  Tam tikri požymiai daro laivų statybą unikalia ir tuo ji skiriasi nuo kitų pramonės šakų, pvz., nedidelės gamybinės serijos, gaminamų vienetų dydis, vertė ir sudėtingumas bei tas faktas, kad prototipai apskritai yra naudojami komerciniais tikslais. Todėl laivų statyba yra vienintelis sektorius, galintis gauti pagalbą inovacijoms. Investicinė pagalba inovacijoms buvo pradėta teikti vadovaujantis Reglamentu (EB) Nr. 1540/98, o leisti ją teikti buvo ketinama tik tinkamai pagrįstais atvejais kaip akstiną imtis technologinės rizikos. Tačiau šios nuostatos įgyvendinimas nebuvo patenkinamas. Laikoma, kad unikalios laivų statybos pramonės savybės pateisina konkrečiam sektoriui skirtos pagalbos inovacijoms teikimą. Todėl šiomis nuostatomis siekiama pagerinti pagalbos teikimą inovacijoms, atkreipiant dėmesį būtent į ankstesnės nuostatos taikymo sunkumus.

                  8.

                  Institucija gali būti tos nuomonės, kad pagalba laivų statybai, laivų remontui ir laivų techniniam pertvarkymui atitinka bendrosios rinkos reikalavimus tik tada, jeigu ji atitinka šių nuostatų reikalavimus.

                  9.

                  Šios nuostatos nepažeidžia laikinų priemonių, nustatytų 2002 m. birželio 27 d. Tarybos reglamente (EB) Nr. 1177/2002 dėl laikinojo laivų statybos apsaugos mechanizmo (6), kurios 2002 m. gruodžio 16 d. EEE jungtinio komiteto sprendimu Nr. 170/2002 buvo įtrauktos į EEE susitarimą (7).

            24B.2.   Sąvokos

                  10.

                  Šiose nuostatose naudojamos tokios sąvokos:

                              a)

                              „laivų statyba“ — tai savaeigių komercinių jūros laivų statyba EEE;

                              b)

                              „laivų remontas“ — tai savaeigių komercinių jūros laivų remontas arba atnaujinimas EEE;

                              c)

                              „laivo techninis pertvarkymas“ — tai savaeigio, ne mažesnio kaip 1 000 gt (bendro tonažo) komercinio jūros laivo techninis pertvarkymas EEE, jeigu jį užbaigus iš esmės pakeičiamas krovinių išdėstymo planas, laivo korpusas, laivo variklių sistema arba keleivių patalpos;

                              d)

                              „savaeigiai komerciniai jūros laivai“ — tai:

                                          i)

                                          ne mažesni kaip 100 gt laivai keleiviams ir (arba) prekėms gabenti,

                                          ii)

                                          ne mažesni kaip 100 gt laivai specialioms paslaugoms teikti (pavyzdžiui, dugno gilintuvai ir ledlaužiai),

                                          iii)

                                          ne silpnesni kaip 365kW vilkikai,

                                          iv)

                                          ne mažesni kaip 100 gt žvejybiniai laivai, kurie dėl eksporto kreditų ir plėtros pagalbos atitinka 1998 m. EBPO Susitarimą dėl rekomendacijų oficialiai remiamiems eksporto kreditams kartu su Sektoriniu susitarimu dėl eksporto kreditų laivams, arba bet kurį iš jų iš dalies arba visiškai pakeičiantį bet kokį susitarimą,

                                          v)

                                          neužbaigti i — iv papunkčiuose nurodytų laivų korpusai, kurie plūduriuoja vandens paviršiuje ir yra mobilūs.

                                    Pirmiau minėtuose apibrėžimuose „savaeigis jūros laivas“ — tai laivas, kuris, nuolatos jį varant ir vairuojant, turi visas savybes autonomiškai plaukioti atviroje jūroje. Kariniai laivai (t. y. laivai, kurie dėl savo pagrindinių konstrukcinių savybių ir pajėgumų yra specialiai skirti naudoti išimtinai kariniams tikslams, pavyzdžiui, karo laivai ir kiti laivai, skirti puolimo ar gynybiniams veiksmams atlikti) ir kiti laivai, kurie buvo patobulinti arba kuriems buvo suteiktos savybės išimtinai karinėms reikmėms, nėra laikomi laivais su sąlyga, kad bet kokios priemonės arba veikla tų laivų atžvilgiu, atlikti patobulinimai arba laivams suteiktos savybės nėra slapti veiksmai, vykdomi valstybės pagalbos taisyklėms prieštaraujančios komercinės laivų statybos tikslais;

                              e)

                              „susijęs subjektas“ — tai bet kuris fizinis ar juridinis asmuo:

                                          i)

                                          kuris yra įmonės, kuri verčiasi laivų statyba, laivų remontu ar laivų techniniu pertvarkymu savininkas, arba tą įmonę kontroliuoja, arba

                                          ii)

                                          kuris priklauso arba kurį tiesiogiai arba netiesiogiai kontroliuoja, per akcijų nuosavybę ar kitaip, įmonė, kuri verčiasi laivų statyba, laivų remontu arba laivų techniniu pertvarkymu.

                                    Laikoma, kad kontrolė atsiranda, kai tik asmuo ar įmonė, kuri verčiasi laivų statyba, laivų remontu ar laivų techniniu pertvarkymu įsigyja ar ima kontroliuoti daugiau kaip 25 % kitos įmonės ar asmens verslo dalies arba atvirkščiai.

                              f)

                              „pagalba“ — tai pagalba kaip apibrėžta EEE susitarimo 61 straipsnio 1 dalyje, įskaitant kreditavimo, garantijų ir mokesčių lengvatų priemones.

            24B.3.   Taikytinos nuostatos
      24B.3.1.   Taikymo sritis

                  11.

                  Pagalba laivų statybai yra pagalba bet kuriai laivų statyklai, susijusiam subjektui, laivo savininkui ir trečiajai šaliai, tiesiogiai arba netiesiogiai suteikiama laivų statybai, laivų remontui ar laivų techniniam pertvarkymui.

            24B.3.2.   Horizontaliųjų nuostatų taikymas

                  12.

                  Bendrasis principas yra tas, kad pagalba laivų statybai gali būti suteikiama pagal EEE susitarimo 61 straipsnį ir Institucijos ir teismo susitarimo 3 protokolo I dalies 1 straipsnį bei šių straipsnių pagrindu priimtus visus teisės aktus ir priemones, įskaitant šias nuostatas:

                              a)

                              1999 m. kovo 22 d. Tarybos reglamentą (EB) Nr. 659/1999, nustatantį išsamias EB sutarties [ex] 93 straipsnio taikymo taisykles (8), kurios įtrauktos į Institucijos ir teismo susitarimo 3 protokolo II dalį (9);

                              b)

                              2001 m. sausio 12 d. Komisijos reglamentą (EB) Nr. 68/2001 dėl EB sutarties 87 ir 88 straipsnių taikymo pagalbai mokymui (10), kurio nuostatos 2002 m. birželio 25 d. EEE jungtinio komiteto sprendimu Nr. 88/2002 įtrauktos į EEE susitarimą (11);

                              c)

                              2001 m. sausio 12 d. Komisijos reglamentą (EB) Nr. 69/2001 dėl EB sutarties 87 ir 88 straipsnių taikymo de minimis valstybės pagalbai (12), kurio nuostatos 2002 m. birželio 25 d. EEE jungtinio komiteto sprendimu Nr. 88/2002 įtrauktos į EEE susitarimą (13);

                              d)

                              2001 m. sausio 12 d. Komisijos reglamentą (EB) Nr. 70/2001 dėl EB sutarties 87 ir 88 straipsnių taikymo valstybės pagalbai mažoms ir vidutinėms įmonėms (14), kurio nuostatos 2002 m. birželio 25 d. EEE jungtinio komiteto sprendimu Nr. 88/2002 įtrauktos į EEE susitarimą (15);

                              e)

                              2002 m. birželio 27 d. Tarybos reglamentą (EB) Nr. 1177/2002 dėl laikinojo laivų statybos apsaugos mechanizmo (16), kurio nuostatos 2002 m. gruodžio 16 d. EEE jungtinio komiteto sprendimu Nr. 170/2002 įtrauktos į EEE susitarimą (17);

                              f)

                              Institucijos rekomendacijas dėl pagalbos patekusioms į sunkią padėtį įmonėms gelbėti ir restruktūrizuoti (18);

                              g)

                              Institucijos rekomendacijas dėl pagalbos aplinkos apsaugai (19); ir

                              h)

                              Nuostatas dėl pagalbos moksliniams tyrimams ir taikomajai veiklai (20).

            24B.3.3.   Konkrečios nuostatos

                  13.

                  24B.3.2 skirsnyje išdėstytas bendrasis principas gali turėti išimčių, kurias pateisina 24B.1 skirsnyje nurodyti konkretūs veiksniai.

            24B.3.3.1.   Pagalba moksliniams tyrimams ir taikomajai veiklai bei inovacijoms

                  14.

                  Pagalba, suteikta laivų statybos, laivų remonto arba laivų techninio pertvarkymo įmonių mokslinių tyrimų ir taikomosios veiklos projektų išlaidoms padengti, gali būti laikoma atitinkančia EEE susitarimo nuostatas, jei ji atitinka taisykles, išdėstytas EEE bendrose nuostatose dėl valstybės pagalbos moksliniams tyrimams ir taikomajai veiklai, arba bet kurį kitą vėlesnį susitarimą.

                  15.

                  Pagalba, suteikta inovacijoms diegti esamose laivų statybos, laivų remonto ar laivų techninio pertvarkymo aikštelėse, kai didžiausias pagalbos intensyvumas yra 20 % bendrosios pagalbos apimties, gali būti laikoma atitinkančia EEE susitarimo veikimą su sąlyga, kad:

                              a)

                              pagalba yra susijusi su naujoviškų produktų ir procesų, t.y. technologiškai naujų ar iš esmės patobulintų, palyginus su esamais moderniausiais šioje pramonės šakoje EEE, ir kurie yra technologinės ar gamybinės nesėkmės rizikos veiksnys, pramoniniu pritaikomumu;

                              b)

                              pagalba yra skirta tik išlaidų investicijoms, projektavimui, inžinerinei veiklai ir bandymams, tiesiogiai ir išimtinai susijusiems su inovacine projekto dalimi, rėmimu. Išskirtiniais atvejais, papildomos gamybos išlaidos, tikrai būtinos technologinėms inovacijoms įteisinti, ir tik mažiausia būtina suma, gali būti pripažįstamos tinkamos pagalbai gauti.

            24B.3.3.2.   Pagalba uždarymui

                  16.

                  Pagalba, skirta normalioms išlaidoms, atsirandančioms visiškai ar iš dalies uždarant laivų statybos, laivų remonto ar laivų techninio pertvarkymo aikšteles, padengti, gali būti laikoma atitinkančia EEE susitarimo nuostatas su sąlyga, jei tų įmonių gamybinių pajėgumų sumažėjimas yra tikras ir negrįžtamas.

                  17.

                  Išlaidos, kurioms padengti gali būti suteikiama 16 dalyje nurodyta pagalba, yra:

                              a)

                              išmokos iš darbo atleistiems arba į pensiją anksčiau įstatymais nustatyto pensinio amžiaus išleistiems darbuotojams;

                              b)

                              iš darbo atleistų arba anksčiau įstatymais nustatyto pensinio amžiaus išleistų darbuotojų ar darbuotojų, kuriuos numatoma atleisti arba išleisti į pensiją anksčiau įstatymais nustatyto pensinio amžiaus, konsultavimo išlaidos, įskaitant laivų statyklų išmokas, skirtas palengvinti smulkių įmonių, nepriklausomų nuo šių laivų statyklų ir kurių veikla iš principo nėra laivų statyba, kūrimą;

                              c)

                              išmokos, skirtos darbuotojų profesiniam perkvalifikavimui;

                              d)

                              išlaidos aikštelės (-ių), jos (jų) statinių, įrengimų ir infrastruktūros rekonstravimui, suteikiant kitą nei laivų statyba, paskirtį.

                  18.

                  Be to, įmonių, visiškai nutraukiančių laivų statybos, laivų remonto ir laivų techninio pertvarkymo veiklą, atveju EEE susitarimo nuostatas atitinkančiomis taip pat gali būti laikomos šios priemonės:

                              a)

                              pagalba, kurios suma neviršija nepriklausomų konsultantų ataskaitoje nustatytų didesnės iš toliau nurodytų dviejų verčių: įrengimų likutinė buhalterinė vertė arba sumažintas veiklos pelnas, gaunamas per planuojamą trejų metų laikotarpį, atėmus bet kokias lengvatas, kurias pagalbą gaunanti įmonė gauna dėl įrengimų veiklos sustabdymo;

                              b)

                              pagalba paskolomis ar paskolų garantijomis apyvartiniam kapitalui, kuris reikalingas tam, kad įmonė galėtų užbaigti nebaigtus darbus su sąlyga, jog darbai bus mažiausios reikalingos apimties ir didžioji jų dalis jau atlikta.

                  19.

                  Įmonės, gaunančios dalinę pagalbą uždarymui, per paskutiniuosius 10 metų neturi būti gavusios išmokų iš pagalbos, skirtos gelbėti ar restruktūrizuoti, fondų. Kai nuo pagalbos gelbėti ar restruktūrizuoti suteikimo yra praėję mažiau negu 10 metų, Institucija leis suteikti dalinę pagalbą uždarymui tik esant išskirtinėms ir nenumatytoms aplinkybėms, už kurias bendrovė nėra atsakinga.

                  20.

                  Pagalbos dydis ir intensyvumas turi atitikti uždarymo apimtis, atsižvelgiant į aptariamojo regiono struktūrines problemas, o tuo atveju, kai pradedama kita gamybinė veikla — atsižvelgiant į EEE teisės aktus ir tai naujai veiklai taikomas taisykles.

                  21.

                  Siekdamos įtvirtinti uždarymo, kuriam suteikta pagalba, negrįžtamumą, atitinkamos ELPA valstybės užtikrina, kad uždarytos laivų statyklos patalpos išlieka uždarytos ne trumpiau kaip 10 metų.

            24B.3.3.3.   Pagalba įdarbinimui

                  22.

                  Pagalba, suteikta naujų darbo vietų kūrimui ir socialiai pažeidžiamų bei neįgalių darbuotojų įdarbinimui arba papildomoms išlaidoms, patirtoms įdarbinant socialiai pažeidžiamus ir neįgalius darbuotojus laivų statybos, laivų remonto arba laivų techninio pertvarkymo įmonėse, gali būti laikoma atitinkančia EEE susitarimo nuostatas, jei ji atitinka pagrindines taisykles, nustatytas 2002 m. gruodžio 12 d. Komisijos reglamente (EB) Nr. 2204/2002 dėl EB sutarties 87 ir 88 straipsnių taikymo valstybės pagalbai, teikiamai užimtumui (21), kurios 2003 m. birželio 20 d. EEE jungtinio komiteto sprendimu Nr. 83/2003 buvo įtrauktos į EEE susitarimą (22).

            24B.3.3.4.   Eksporto kreditai

                  23.

                  Pagalba laivų statybai valstybės remiamomis kreditavimo priemonėmis, suteiktomis nacionaliniams ir ne nacionaliniams laivų savininkams ar trečiosioms šalims laivų statybai arba laivų techniniam pertvarkymui, gali būti laikoma atitinkančia EEE susitarimo nuostatas, jei ji atitinka 1998 m. EBPO Susitarimo dėl rekomendacijų oficialiai remiamiems eksporto kreditams kartu su Sektoriniu susitarimu dėl eksporto kreditų laivams sąlygas arba bet kurias kitas tokiame susitarime ar susitarimą pakeičiančiame dokumente nustatytas paskesnes sąlygas.

            24B.3.3.5.   Plėtros pagalba

                  24.

                  Su laivų statyba ar laivų techniniu pertvarkymu susijusi pagalba, suteikta kaip pagalba besivystančios šalies plėtrai, gali būti laikoma atitinkančia EEE susitarimo nuostatas, jei ji atitinka 1998 m. EBPO Susitarime dėl rekomendacijų oficialiai remiamiems eksporto kreditams kartu su Sektoriniu susitarimu dėl eksporto kreditų tuo tikslu nustatytas sąlygas ar bet kurias kitas tokiame susitarime ar susitarimą pakeičiančiame dokumente nustatytas paskesnes sąlygas.

                  25.

                  Institucija patikrins konkretų siūlomos pagalbos plėtros turinį, ar pagalba yra būtina, ir ar ji atitinka 1998 m. EBPO Susitarimo dėl rekomendacijų oficialiai remiamiems eksporto kreditams kartu su Sektoriniu susitarimu dėl eksporto kreditų laivams taikymo sritį ar bet kurias kitas paskesnes tokiame susitarime ar susitarimą pakeičiančiame dokumente nustatytas sąlygas. Plėtros pagalbos pasiūlymas turi būti atviras siūlymams atlikti darbus iš įvairių aikštelių. Siūlymo atlikti darbus tvarka turi atitikti EEE viešųjų pirkimų taisykles tuo mastu, kokiu jos yra taikomos.

            24B.3.3.6.   Regioninė pagalba

                  26.

                  Regioninė pagalba laivų statybai, laivų remontui arba laivų techniniam pertvarkymui gali būti laikoma atitinkančia EEE susitarimo nuostatas tik tuomet, jei ji atitinka šias sąlygas:

                              a)

                              pagalba turi būti suteikiama veikiančioms statykloms atnaujinti bei modernizuoti ir neturi būti susijusi su minėtų statyklų finansiniu restruktūrizavimu, turint tikslą padidinti esamų įrengimų našumą;

                              b)

                              EEE susitarimo 61 straipsnio 3 dalies a punkte nurodytuose regionuose, įtrauktuose į kiekvienai ELPA valstybei Institucijos patvirtintus regioninės pagalbos skyrimo žemėlapius, pagalbos intensyvumas neturi viršyti 22,5 %;

                              c)

                              EEE susitarimo 61 straipsnio 3 dalies c punkte nurodytuose regionuose, įtrauktuose į kiekvienai ELPA valstybei Institucijos patvirtintus regioninės pagalbos skyrimo žemėlapius, pagalbos intensyvumas neturi viršyti 12,5 % arba taikomos regioninės pagalbos ribos dydžio, atsižvelgiant į tai, kuris dydis yra mažesnis;

                              d)

                              pagalba turi būti skirta tik reikalavimus atitinkančioms išlaidoms padengti taip, kaip apibrėžta taikomose Valstybės pagalbos rekomendacijose dėl regioninės pagalbos.

            24B.4.   Įsipareigojimas dėl pranešimo

                  27.

                  Institucijai pranešama apie visus planus suteikti naują pagalbą laivų statybai, laivų remontui ar laivų techniniam pertvarkymui sistemos ar į sistemą neįeinančios individualios pagalbos forma, išskyrus atvejus, jie tie planai atitinka Valstybės pagalbos bendrosiose išimtyse (23) nustatytas sąlygas, nereikalaujančias, kad apie tam tikrų kategorijų valstybės pagalbą būtų pranešama iš anksto.

            24B.5.   Stebėsena

                  28.

                  Vadovaudamosi taisyklėmis, nustatytomis Institucijos ir teismo susitarimo 3 protokolo II dalyje ir jį įgyvendinančiose nuostatose, ELPA valstybės pateikia Institucijai metines ataskaitas apie visas esamas pagalbos sistemas.

            24B.6.   Pagalbos iš skirtingų šaltinių sutapimas

                  29.

                  Šiose bendrose nuostatose nustatytos didžiausios pagalbos ribos yra taikomos nepriklausomai nuo to, ar aptariamoji pagalba yra visiškai arba iš dalies finansuojama iš valstybės išteklių, ar iš išteklių, gautų iš bendradarbiavimo EEE. Pagal šias bendras nuostatas suteikta pagalba negali būti jungiama su kitokiomis valstybės pagalbos formomis, kaip apibrėžta EEE susitarimo 61 straipsnio 1 dalyje arba su kitokiomis finansavimo, gaunamo ELPA valstybėms bendradarbiaujant vykdant Bendrijos programas, formomis, kurias sukaupus susidaro didesnis nei šiose rekomendacijose nustatytas pagalbos intensyvumas.

                  30.

                  Tuo atveju, kai pagalba suteikiama skirtingiems tikslams ir skirta toms pačioms reikalavimus atitinkančioms išlaidoms, taikoma palankiausia didžiausios pagalbos riba.

            24B.7.   Šių bendrų nuostatų taikymas

                  31.

                  Šios bendros nuostatos bus taikomos nuo 2004 m. sausio 1 d. ir ne ilgiau kaip iki 2006 m. gruodžio 31 d. Per šį laikotarpį Institucija jas gali patikslinti.

         (1)  Šis skyrius atitinka Bendrijos bendras nuostatas dėl valstybės pagalbos laivų statybai (OL C 317, 2003 12 30, p. 11).

         (2)  OL L 202, 1998 7 18, p. 1.

         (3)  OL Nr. L 35, 2000 2 10 ir EEE priedas Nr. 7, plg. EEE susitarimo XV priedo 1b punktas.

         (4)  OL L 32, 2001 2 2, p. 1. Sprendimas su pakeitimais, padarytais Sprendimu 2002/634/EB (OL L 206, 2002 8 3, p. 16).

         (5)  OL C 375, 1994 12 30, p. 1. Iš visų ELPA šalių tik Norvegija yra 1994 m. susitarimo šalis.

         (6)  OL L 172, 2002 7 2, p. 1.

         (7)  OL L 38, 2002 2 13 ir EEE priedas Nr. 9. plg. EEE susitarimo XV priedo 1ca punktas.

         (8)  OL L 83, 1999 3 27, p. 1.

         (9)  Institucijos ir teismo susitarimo 3 protokolas su pakeitimais, ELPA valstybių padarytais 2001 m. gruodžio 10 d. Pakeitimai įsigaliojo 2003 m. rugpjūčio 28 d. Naujos redakcijos 3 protokolą galima rasti Institucijos tinklapyje adresu www.eftasurv.int, paspaudus nuorodą „State aid – Legal texts“ (Valstybės pagalba – teisiniai dokumentai).

         (10)  OL L 10, 2001 1 13, p. 20.

         (11)  OL L 266, 2002 10 3 ir EEE priedas Nr. 49, plg. EEE susitarimo XV priedo 1d punktas.

         (12)  OL L 10, 2001 1 13, p. 30.

         (13)  OL L 266, 2002 10 3 ir EEE priedas Nr. 49, plg. EEE susitarimo XV priedo 1e punktas.

         (14)  OL L 10, 2001 1 13, p. 33.

         (15)  OL L 266, 2002 10 3 ir EEE priedas Nr. 49, plg. EEE susitarimo XV priedo 1f punktas.

         (16)  OL L 172, 2002 7 2, p. 1.

         (17)  OL L 38, 2002 2 13 ir EEE priedas Nr. 9, plg. EEE susitarimo XV priedo 1ca punktas.

         (18)  ELPA priežiūros institucijos valstybės pagalbos rekomendacijų 16 skyrius (OL Nr. L 274, 2000 10 26 ir EEE priedas Nr. 48). Šios rekomendacijos atitinka Europos bendrijos rekomendacijas dėl valstybės pagalbos patekusioms į sunkią padėtį įmonėms gelbėti ir restruktūrizuoti (OL C 288, 1999 10 9, p. 2).

         (19)  ELPA priežiūros institucijos valstybės pagalbos rekomendacijų 15 skyrius (OL Nr. L 21, 2002 1 24 ir EEE priedas Nr. 6). Šios rekomendacijos atitinka Europos bendrijos rekomendacijas dėl valstybės pagalbos aplinkos apsaugai (OL C 37, 2001 2 3, p. 3).

         (20)  ELPA priežiūros institucijos valstybės pagalbos rekomendacijų 14 skyrius (OL Nr. L 245, 1996 9 26 ir EEE priedas Nr. 43). Šios rekomendacijos atitinka Europos bendrijos rekomendacijas dėl valstybės pagalbos moksliniams tyrimams ir taikomajai veiklai (OL C 45, 1996 2 17, p. 5).

         (21)  OL L 337, 2002 12 13, p. 3.

         (22)  OL L 257, 2003 10 9 ir EEE priedas Nr. 51, plg. EEE susitarimo XV priedo 1g punktas.

         (23)  Žr. pirmiau nurodyto dokumento 12 straipsnio b, c ir d punktus ir 22 straipsnį.


title: 2009/383/EB: 2009 m. gegužės 14 d. Komisijos sprendimas, kuriuo laikinai sustabdomi Tarybos reglamentu (EB) Nr. 1683/2004 nustatyti galutiniai antidempingo muitai importuojamam Kinijos Liaudies Respublikos kilmės glifosatui

text:
15.5.2009

               LT

               Europos Sąjungos oficialusis leidinys

               L 120/20

      KOMISIJOS SPRENDIMAS

   2009 m. gegužės 14 d.
   kuriuo laikinai sustabdomi Tarybos reglamentu (EB) Nr. 1683/2004 nustatyti galutiniai antidempingo muitai importuojamam Kinijos Liaudies Respublikos kilmės glifosatui
   (2009/383/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1995 m. gruodžio 22 d. Tarybos reglamentą (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių (1) (toliau – pagrindinis reglamentas), ypač į jo 14 straipsnio 4 dalį,
   pasikonsultavusi su Patariamuoju komitetu,
   kadangi:
   A.   PROCEDŪRA

               (1)

               Atlikus peržiūros tyrimą (toliau – peržiūros tyrimas) pagal pagrindinio reglamento 11 straipsnio 2 dalį, Reglamentu (EB) Nr. 1683/2004 (2) importuojamam Kinijos Liaudies Respublikos kilmės glifosatui, kurio KN kodai šiuo metu yra ex 2931 00 95 (TARIC kodas 2931009582) ir ex 3808 93 27 (TARIC kodas 3808932719) (toliau – nagrinėjamasis produktas) Taryba nustatė galutinį antidempingo muitą ir į jo taikymo sritį įtraukė iš Malaizijos siunčiamą importuojamą glifosatą (deklaruojamą kaip Malaizijos kilmės arba nedeklaruojamą) (TARIC kodai 2931009581 ir 3808932711) išskyrus tą, kurį pagamino Crop Protection (M) Sdn. Bhd., Lot 746, Jalan Haji Sirat 4 ½ Miles, off Jalan Kapar, 42100 Klang, Selangor Darul Ehsan, Malaizija (papildomas TARIC kodas A 309) ir iš Taivano siunčiamą importuojamą glifosatą (deklaruojamą kaip Taivano kilmės arba nedeklaruojamą) (TARIC kodai 2931009581 ir 3808932711) išskyrus tą, kurį pagamino Sinon Corporation, No 23, Sec. 1, Mei Chuan W. Rd, Taichung, Taivanas (papildomas TARIC kodas A 310). Antidempingo muito norma yra 29,9 %.

               (2)

               Nagrinėjamojo produkto platintojų ir naudotojų asociacija AUDACE pateikė informacijos apie rinkos sąlygų pokyčius, įvykusius po priemonių galiojimo termino peržiūros tiriamojo laikotarpio (t. y. nuo 2002 m. sausio 1 d. iki 2002 m. gruodžio 31 d.), ir teigė, kad tokiais pokyčiais būtų galima pateisinti šiuo metu galiojančių priemonių taikymo laikiną sustabdymą pagal pagrindinio reglamento 14 straipsnio 4 dalį. Todėl Komisija nagrinėjo, ar toks laikinas sustabdymas yra pagrįstas.

         B.   PAGRINDAS

               (3)

               Kaip nurodyta pagrindinio reglamento 14 straipsnio 4 dalyje, atsižvelgiant į Bendrijos interesus antidempingo priemonių taikymas gali būti laikinai sustabdytas remiantis tuo, kad rinkos sąlygos laikinai pakito tokiu mastu, kad tikėtina, kad dėl tokio laikino sustabdymo nebus patirta žalos, su sąlyga, kad Bendrijos pramonei buvo suteikta galimybė teikti pastabas ir į šias pastabas buvo atsižvelgta. Toliau 14 straipsnio 4 dalyje nurodoma, kad nagrinėjamų antidempingo priemonių taikymas gali būti bet kada atnaujintas, jeigu laikino sustabdymo priežastis išnyko.

               (4)

               Kalbant apie Bendrijos pramonę reikia atkreipti dėmesį, kad jos padėtis iki 2008 m. pirmo pusmečio pagerėjo. Dėl labai padidėjusių ES rinkos kainų, dėl padidėjusių pardavimo apimčių ir vertės ir dėl santykinai pastovių gamybos sąnaudų labai išaugo procentine apyvartos dalimi išreikštas pelnas. Šią palankią tendenciją patvirtinta su pagrindiniu Bendrijos gamintoju, gaminančiu ir parduodančiu didžiąją dalį Bendrijos pramonės produkcijos, susiję naujesni duomenys. Remiantis dabartine rinkos informacija nesitikima, kad laikinai sustabdžius priemonių taikymą ši situacija iš esmės pasikeistų.

               (5)

               Bendrijos pramonė patvirtino, kad šiuo metu ES rinkos kainos iš esmės nepakito, nors eksporto iš Kinijos Liaudies Respublikos kainos nuo 2008 m. liepos mėnesio labai sumažėjo.

               (6)

               Dėl didėjančio Kinijos Liaudies Respublikos gamybinio pajėgumo ir produkcijos kiekio per vidutinį ar ilgalaikį laikotarpį galėtų sumažėti ES glifosato kainos. Tačiau dabartinė informacija rodo, jog tikimasi, kad šis poveikis iš esmės nebus juntamas dėl didėjančios paklausos pasaulyje.

               (7)

               Nėra pagrindo manyti, kad laikinai sustabdžius priemonių taikymą būtų prieštaraujama Bendrijos interesams.

               (8)

               Todėl, atsižvelgiant į laikinus rinkos sąlygų pokyčius, visų pirma į dabartines Bendrijos rinkos kainas ir į didelį dabartinį Bendrijos pramonės pelną, nepaisant pastaraisiais mėnesiais mažėjančių Kinijos Liaudies Respublikos eksporto kainų manoma, kad tikėtina, jog, laikinai sustabdžius priemonių taikymą, nebus patirta su Kinijos Liaudies Respublikos kilmės nagrinėjamojo produkto importu susijusios žalos. Todėl pagal pagrindinio reglamento 14 straipsnio 4 dalį siūloma galiojančių priemonių taikymą laikinai sustabdyti devyniems mėnesiams.

         C.   KONSULTAVIMASIS SU BENDRIJOS PRAMONE

               (9)

               Pagal pagrindinio reglamento 14 straipsnio 4 dalį Komisija pranešė Bendrijos pramonei apie ketinimą laikinai sustabdyti galiojančias antidempingo priemones. Bendrijos pramonei buvo suteikta galimybė teikti pastabas ir į jos pastabas buvo atsižvelgta.

         D.   IŠVADA

               (10)

               Todėl Komisija mano, kad visi reikalavimai dėl nagrinėjamajam produktui nustatyto antidempingo muito laikino sustabdymo įvykdyti pagal pagrindinio reglamento 14 straipsnio 4 dalį. Todėl Reglamentu (EB) Nr. 1683/2004 nustatytą antidempingo muitą reikėtų laikinai sustabdyti devyniems mėnesiams.

               (11)

               Jeigu padėtis, dėl kurios vykdomas laikinas sustabdymas, vėliau pasikeistų, Komisija gali atnaujinti antidempingo priemonių taikymą nedelsiant panaikindama antidempingo muitų laikiną sustabdymą,

         NUSPRENDĖ:
   1 straipsnis
   Reglamentu (EB) Nr. 1683/2004 importuojamam Kinijos Liaudies Respublikos kilmės glifosatui, kurio KN kodai yra ex 2931 00 95 (TARIC kodas 2931009582) ir ex 3808 93 27 (TARIC kodas 3808932719) nustatytas galutinis antidempingo muitas, į kurio taikymo sritį įtrauktas iš Malaizijos siunčiamas importuojamas glifosatas (deklaruojamas kaip Malaizijos kilmės arba nedeklaruojamas) (TARIC kodai 2931009581 ir 3808932711) išskyrus tą, kurį pagamino Crop Protection (M) Sdn. Bhd., Lot 746, Jalan Haji Sirat 4 ½ Miles, off Jalan Kapar, 42100 Klang, Selangor Darul Ehsan, Malaizija (papildomas TARIC kodas A 309) ir iš Taivano siunčiamas importuojamas glifosatas (deklaruojamas kaip Taivano kilmės arba nedeklaruojamas) (TARIC kodai 2931009581 ir 3808932711) išskyrus tą, kurį pagamino Sinon Corporation, No 23, Sec. 1, Mei Chuan W. Rd, Taichung, Taivanas (papildomas TARIC kodas A 310), laikinai sustabdomas devyniems mėnesiams.
   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje, 2009 m. gegužės 14 d.

            Tarybos vardu

         Catherine ASHTON

            Komisijos narė

      (1)  OL L 56, 1996 3 6, p. 1.

      (2)  OL L 303, 2004 9 30, p. 1.


22.9.2017

               LT

               Europos Sąjungos oficialusis leidinys

               C 316/270

         P8_TA(2015)0282
   Prašymas atšaukti Januszo Korwino-Mikke imunitetą
   2015 m. rugsėjo 8 d. Europos Parlamento sprendimas dėl prašymo atšaukti Januszo Korwino-Mikke (Janusz Korwin-Mikke) imunitetą (2015/2102(IMM))
   (2017/C 316/30)

      Europos Parlamentas,

               —

               atsižvelgdamas į Lenkijos Respublikos generalinio prokuroro 2015 m. kovo 13 d. perduotą 2015 m. kovo 9 d. prašymą atšaukti Januszo Korwino-Mikke imunitetą, kuris susijęs su Petrakavo miesto sargybos komendanto iškelta byla (Nr. SM.O.4151-F.2454/16769/2014) ir kuris buvo paskelbtas 2015 m. balandžio 15 d. plenariniame posėdyje,

               —

               išklausęs J. Korwino-Mikke paaiškinimų, kaip nurodyta Darbo tvarkos taisyklių 9 straipsnio 5 dalyje,

               —

               atsižvelgdamas į Protokolo Nr. 7 dėl Europos Sąjungos privilegijų ir imunitetų 8 ir 9 straipsnius bei 1976 m. rugsėjo 20 d. Akto dėl Europos Parlamento narių rinkimų remiantis tiesiogine visuotine rinkimų teise 6 straipsnio 2 dalį,

               —

               atsižvelgdamas į Europos Sąjungos Teisingumo Teismo 1964 m. gegužės 12 d., 1986 m. liepos 10 d., 2008 m. spalio 15 ir 21 d., 2010 m. kovo 19 d., 2011 m. rugsėjo 6 d. ir 2013 m. sausio 17 d. sprendimus (1),

               —

               atsižvelgdamas į Lenkijos Respublikos Konstitucijos 105 straipsnio 2 dalį ir į 1996 m. gegužės 9 d. įstatymo dėl Seimo ir Senato narių mandatų vykdymo 7b straipsnio 1 dalį, 7c straipsnio 1 dalį ir 10b straipsnį,

               —

               atsižvelgdamas į Darbo tvarkos taisyklių 5 straipsnio 2 dalį, 6 straipsnio 1 dalį ir 9 straipsnį,

               —

               atsižvelgdamas į Teisės reikalų komiteto pranešimą (A8-0229/2015),

               A.

               kadangi Lenkijos Respublikos generalinis prokuroras perdavė Petrakavo miesto sargybos komendanto prašymą leisti patraukti atsakomybėn Europos Parlamento narį Januszą Korwiną-Mikke už padarytą pažeidimą pagal Smulkių pažeidimų kodekso (1971 m. gegužės 20 d. įstatymo) 92a straipsnį ir Kelių eismo taisyklių (1997 m. birželio 20 d. įstatymo) 20 straipsnio 1 dalį; kadangi konkrečiai tariamas pažeidimas susijęs su leistino greičio viršijimu gyvenvietėje;

               B.

               kadangi, remiantis Protokolo dėl Europos Sąjungos privilegijų ir imunitetų 8 straipsniu, Europos Parlamento nariai negali būti apklausiami, sulaikomi ar traukiami atsakomybėn dėl einant pareigas pareikštos nuomonės ar balsavimo;

               C.

               kadangi pagal Protokolo dėl Europos Sąjungos privilegijų ir imunitetų 9 straipsnį Europos Parlamento nariai naudojasi savo valstybės teritorijoje imunitetais, kurie toje valstybėje yra suteikiami parlamento nariams;

               D.

               kadangi pagal Lenkijos Respublikos Konstitucijos 105 straipsnio 2 dalį be Seimo sutikimo Seimo narys negali būti traukiamas baudžiamojon atsakomybėn;

               E.

               kadangi dėl imuniteto atšaukimo ar neatšaukimo šiuo konkrečiu atveju sprendžia tik Parlamentas; kadangi Parlamentas, priimdamas sprendimą dėl imuniteto atšaukimo ar neatšaukimo, gali pagrįstai atsižvelgti į Parlamento nario poziciją (2);

               F.

               kadangi pažeidimas, kurį, kaip įtariama, yra padaręs J. Korwin-Mikke, nėra tiesiogiai ir akivaizdžiai susijęs su jo, kaip Europos Parlamento nario, pareigų vykdymu ir nėra Europos Parlamento nariui einant pareigas pareikšta nuomonė ar balsavimas, kaip numatyta Protokolo Nr. 7 dėl Europos Sąjungos privilegijų ir imunitetų 8 straipsnyje;

               G.

               kadangi šiuo atveju Parlamentas nerado jokių fumus persecutionis įrodymų, t. y. nesama pakankamai rimtų ir aiškių įtarimų, kad byla iškelta siekiant pakenkti atitinkamo Parlamento nario politinei reputacijai;

               1.

               nusprendžia atšaukti Januszo Korwino-Mikke imunitetą;

               2.

               paveda Pirmininkui nedelsiant perduoti šį sprendimą ir atsakingo komiteto pranešimą kompetentingai Lenkijos Respublikos valdžios institucijai ir Januszui Korwinui-Mikke.

      (1)  1964 m. gegužės 12 d. Teisingumo Teismo sprendimas Wagner/Fohrmann ir Krier, 101/63, ECLI:EU:C:1964:28; 1986 m. liepos 10 d. Teisingumo Teismo sprendimas Wybot/Faure ir kt., 149/85, ECLI:EU:C:1986:310; 2008 m. spalio 15 d. Bendrojo Teismo sprendimas Mote/Parlamentas, T-345/05, ECLI:EU:T:2008:440; 2008 m. spalio 21 d. Teisingumo Teismo sprendimas Marra/De Gregorio ir Clemente, C-200/07 ir C-201/07, ECLI:EU:C:2008:579; 2010 m. kovo 19 d. Bendrojo Teismo sprendimas Gollnisch/Parlamentas, T-42/06, ECLI:EU:T:2010:102; 2011 m. rugsėjo 6 d. Teisingumo Teismo sprendimas Patriciello, C-163/10, ECLI: EU:C:2011:543; 2013 m. sausio 17 d. Bendrojo Teismo sprendimas Gollnisch/Parlamentas, T-346/11 ir T-347/11, ECLI:EU:T:2013:23.

      (2)  Sprendimas Mote/Parlamentas, T-345/05 (minėtas anksčiau), 28 punktas.


title: 2011/657/: 2011 m. rugsėjo 27 d. Europos Parlamento ir Tarybos sprendimas dėl Europos prisitaikymo prie globalizacijos padarinių fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Nyderlandų paraiška EGF/2010/030 NL/Noord-Holland ir Flevoland , 18 skyrius)

text:
7.10.2011

               LT

               Europos Sąjungos oficialusis leidinys

               L 263/14

         EUROPOS PARLAMENTO IR TARYBOS SPRENDIMAS
   2011 m. rugsėjo 27 d.
   dėl Europos prisitaikymo prie globalizacijos padarinių fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Nyderlandų paraiška „EGF/2010/030 NL/Noord-Holland ir Flevoland“, 18 skyrius)
   (2011/657/ES)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo,
   atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo (1), ypač į jo 28 punktą,
   atsižvelgdami į 2006 m. gruodžio 20 d. Europos Parlamento ir Tarybos reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą (2), ypač į jo 12 straipsnio 3 dalį,
   atsižvelgdami į Europos Komisijos pasiūlymą,
   kadangi:

               (1)

               Europos prisitaikymo prie globalizacijos padarinių fondas (toliau – EGF) įsteigtas siekiant teikti papildomą paramą darbuotojams, atleistiems iš darbo dėl su globalizacija susijusių esminių pasaulio prekybos sistemos struktūrinių pokyčių, ir padėti jiems vėl integruotis į darbo rinką;

               (2)

               EGF taikymo sritis buvo išplėsta – nuo 2009 m. gegužės 1 d. galima teikti paraiškas dėl paramos darbuotojams, atleistiems iš darbo dėl tiesioginio pasaulinės finansų ir ekonomikos krizės poveikio;

               (3)

               2006 m. gegužės 17 d. tarpinstituciniame susitarime numatyta galimybė mobilizuoti EGF lėšų, neviršijant viršutinės metinės 500 mln. EUR ribos;

               (4)

               2010 m. gruodžio 20 d. Nyderlandai pateikė paraišką mobilizuoti EGF lėšų dėl darbuotojų atleidimo iš 26 įmonių, vykdančių NACE 2 red. 18 skyriaus (Spausdinimas ir įrašytų laikmenų tiražavimas) veiklą Nyderlandų Šiaurės Olandijos (NL 32) ir Flevolando (NL 23) NUTS II lygmens regionuose, ir iki 2011 m. kovo 3 d. ją papildė išsamesne informacija. Ši paraiška atitinka finansinei paramai taikomus reikalavimus, kaip nustatyta Reglamento (EB) Nr. 1927/2006 10 straipsnyje. Todėl Komisija siūlo mobilizuoti 1 849 086 EUR sumą;

               (5)

               todėl EGF lėšos turėtų būti mobilizuotos finansinei paramai pagal Nyderlandų pateiktą paraišką suteikti,

         PRIĖMĖ ŠĮ SPRENDIMĄ:
   1 straipsnis
   2011 m. finansinių metų Europos Sąjungos bendrajame biudžete iš Europos prisitaikymo prie globalizacijos padarinių fondo mobilizuojama 1 849 086 EUR įsipareigojimų ir mokėjimų asignavimų suma.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Strasbūre 2011 m. rugsėjo 27 d.

            Europos Parlamento vardu

            Pirmininkas

         J. BUZEK

            Tarybos vardu

            Pirmininkas

         M. DOWGIELEWICZ

      (1)  OL C 139, 2006 6 14, p. 1.

      (2)  OL L 406, 2006 12 30, p. 1.